РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/150-20

10. новембар 2020. године

Б е о г р а д

З А П И С Н И К

4. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 9. НОВЕМБРА 2020. ГОДИНЕ

Седница је почела у 13.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Лука Кебара, Дубравка Краљ, Илија Матејић, Вук Мирчетић, Угљеша Мрдић, Виолета Оцокољић, Ђуро Перић, Оља Петровић, Милена Поповић, Жељко Томић и Тома Фила.

 Седници су присуствовали заменици чланова Одбора: Адам Шукало, заменик члана Одбора Миленка Јованова и Арпад Фремонд, заменик члана Одбора Балинта Пастора.

 Седници нису присуствовали Марија Јевђић, ни њен заменик и Јован Палалић, ни његов заменик.

 На предлог председника, Одбор је једногласно (15 гласова за) усвојио следећи

Д н е в н и р е д:

- Усвајање записника Прве, Друге и Треће седнице Одбора;

 1. Давање одговора Уставном суду поводом покренутог поступка за утврђивање неуставности и несагласности са потврђеним међународним уговором одредбе члана 14. став 8. Закона о финансијској подршци породици са децом (,,Службени гласник РС”, бр. 113/17 и 50/18).

 Пре преласка на одлучивање о тачки дневног реда, Одбор је једногласно, без примедаба, усвојио записнике а Прве, Друге и Треће седнице Одбора.

 **Прва тачка дневног реда**: Давање одговора Уставном суду поводом покренутог поступка за утврђивање неуставности и несагласности са потврђеним међународним уговором одредбе члана 14. став 8. Закона о финансијској подршци породици са децом (,,Службени гласник РС”, бр. 113/17 и 50/18)

 У дискусији поводом ове тачке дневног реда учествовао је члан Одбора Вук Мирчетић.

 На предлог председника, Одбор је једногласно (15 гласова за) утврдио текст одговора Уставном суду поводом покренутог поступка за утврђивање неуставности и несагласности са потврђеним међународним уговором одредбе члана 14. став 8. Закона о финансијској подршци породици са децом (,,Службени гласник РС”, бр. 113/17 и 50/18).

 Седница је завршена у 13,10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић